hu de hu hu hu hu hu en de hu hu en hu hu hu hu hu de hu en hu hu hu en en en hu en hu en en en hu en en de en en en hu hu hu hu hu hu hu hu hu de hu it uk hu hu hu hu hu hu hu hu hu hu hu hu hu hu hu hu hu en hu hu hu hu hu hu ca de hu hu hu hu hu hu en hu en hu hu hu en en hu en hu it en it hu en en de en en en hu en en de en en en hu hu hu hu hu hu hu de de hu de en hu de en en hu de de de de en de de de de en hu pl hu hu ja hu zh hu mk hu zh hu zh sv tg en tg en de hu zh hu hu en hu hu hu hu hu hu de hu hu pl hu hu hu pl hu hu hu hu hu hu hu en en hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu en cs de en hu hu en hu hu hu hu en tr en en en en en en en en hu en en hu en en en en en en en hu en en en en en en en en hu en en en en en en en hu en en en en sv en en en hu en en en en en en hu en en hu de en en hu hu en en hu hu hu hu de ca en en en de hu en hu hu hu en cs de hu hu en de en ru tr en en en en en en hbs_lat en en hu en en en en en en en de en en en en de en en en en it en en en en hu en en en pl en en en en en en en en en en en en en hu en en ar en en en en en en en hu en en en en en de en en en en en en de en hu en en en en en en de fa en en en en en eu en en en en en en en en hu en pt en hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en az da de el es fa fi fr lt it ja ka ko ml nl nb pl pt ru hbs_lat sv hu th tr fy vi hu hu hu hu hu hu hu hu hu hu
Wanna Be Startin’ Somethin’ – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. június 29.
Ugrás a navigációhoz Ugrás a kereséshez
A Wanna Be Startin’ Somethin’ Michael Jackson amerikai zenész és énekes negyedik kislemeze Thriller című albumáról. 1983. május 8-án jelent meg az Epic Recordsnál. Ez az albumon szereplő első dal. Szerzője Jackson, producere Quincy Jones.
A dal szövege arról szól, hogy idegenek pletykákat terjesztenek, hogy értelmetlen vitákat szítsanak. Zeneileg diszkóstílusú, mint Jackson előző, Off the Wall című albumának (1979) legtöbb száma. Megjelenése óta számos más énekes feldolgozta. Jackson több válogatásalbumán is szerepel.[2]
A dalt a kritikusok kedvező fogadtatásban részesítették. Több országban a slágerlista első 20 vagy 30 helyének valamelyikére került. Ez lett Jackson egymást követő ötödik top 10 kislemeze az amerikai Billboard Hot 100 slágerlistán, ahol az ötödik helyet érte el. 2008-ban, a Thriller megjelenésének 25. évfordulójára kiadott Thriller 25 album megjelenésekor a dal újra felkerült a slágerlistákra, majd 2009-ben, Jackson halála után ismét, ekkor főként a digitális letöltéseknek köszönhetően. A Thriller korábbi kislemezeitől eltérően a Wanna Be Startin’ Somethin’-hoz nem készült videóklip, de Jackson koncerteken gyakran előadta, a The Jacksons turnéin és szólóénekesként is.
A Thriller 25 albumon a dal egy remixe, a Wanna Be Startin’ Somethin’ 2008 is szerepel, duettként Akon nigériai énekessel. Ez az album második kislemeze lett és nagy sikert aratott, hat országban került a top 10-be vagy top 20-ba, Kanadában a top 40-be. Külföldön sikeresebb lett, mint az Egyesült Államokban, ahol a Billboard Hot 100 slágerlistának csak a 81. helyét érte el, ez a dal valaha elért legalacsonyabb listás helyezése.
4 Feldolgozások és szerepe a popkultúrában
A dalt Michael Jackson írta, producerei Jackson és Quincy Jones. Jackson eredetileg nővérének, La Toyának írta a dalt, akit sógornői zaklattak, végül azonban saját maga vette fel, bár La Toya időnként előadja koncerteken. A dalt Michael már 1978-ban felénekelte, az Off the Wall albumhoz, amire végül nem került fel, ezért 1982 őszén ismét rögzítette új albumához, Los Angelesben.[3] A Wanna Be Startin’ Somethin’ egyike annak a négy dalnak a Thrilleren, amit Jackson írt.[3]
Stephen Thomas Erlewine, az Allmusic kritikusa szerint a Wanna Be Startin’ Somethin’, valamint a Beat It, a Billie Jean és a Human Nature az album legjobb dalai.[9] Eric Herderson, a Slant magazin munkatársa udvari harsonához hasonlította a dalt.[4] Robert Christgau zenekritikus úgy érezte, a Wanna Be Startin’ Somethin’ és a Thriller a diszkóban még jobbak lehetnek, mint a nappaliban hallgatva.[10] A dalt egy Grammy-díjra jelölték 1984-ben, a legjobb R&B-dalnak járóra, de a díjat végül a Billie Jean kapta.[11]
1983-ban a dal világszerte több slágerlistára is felkerült. Az amerikai Billboard Hot 100-on július 2-án került a top 10-be, a 9. helyre az előző heti 15. helyről.[12] Július 16-án érte el legmagasabb helyezését, az 5. helyet.[13] Ezzel ez lett a Thriller album negyedik top 10 dala egyhuzamban.[14] Nagyobb sikert aratott, mint a következő kislemez, a Human Nature, ami a 7. helyig jutott.[14] A Billboard R&B-slágerlistán szintén az ötödik helyet érte el.[14]
Amerikán kívül is legtöbb országban sikert aratott, a slágerlista első 20-30 helyének valamelyikére került. Az Egyesült Királyságban 1983. június 11-én került be a top 40-be, a 38. helyre.[15] A következő héten 24-et ugrott felfelé, a 14. helyig, június 25-én pedig a 8. helyre került, ami a legmagasabb helyezése lett ezen a slágerlistán.[15] A dal 1983-ban 9 hétig szerepelt a slágerlistán.[15] Új-Zélandon június 24-én került fel a slágerlistára, a 47. helyen.[16] A következő héten érte el legmagasabb helyezését, a 35-öt,[16] és három hétig szerepelt a top 50-ben.[16] A holland slágerlistára július 9-én került fel, ekkor a negyedik helyet érte el,[17] majd a következő héten felkerült a 3. helyre, ahol három hetet töltött.[17] Heteken át a top 10-ben maradt, 1983-ban tíz hetet töltött a top 20-ban.[17]
2008-ban a dal és egy remixe megjelent a Thriller album megjelenésének huszonötödik évfordulója alkalmából megjelent Thriller 25 albumon, és világszerte újra felkerült a slágerlistákra. Az olasz slágerlistára 2008. február 21-én került fel, a 14. helyre; csak egy hétig maradt a listán.[18] A dán slágerlistára február 28-án került fel, a 29. helyre,[19] a következő héten érte el legmagasabb helyezését, a 22-t.[19] Svájcban február 24-én került fel a top 50-be, a 47. helyre;[20] a rákövetkező héten elérte legmagasabb helyezését, a 30-at.[20] Miután hat hetet töltött a listán, kiesett a top 100-ból, de négy hét után újra felkerült a 83. helyre, majd ismét eltűnt a listáról.[20] Jackson 2009-ben bekövetkezett halálát követően zenéje iránt erősödött az érdeklődés,[21] és a Wanna Be Startin’ Somethin’ július 4-én ismét felkerült a brit slágerlistára, a 72. helyre.[15] Az ezt követő héten az 51. helyre került, a következő héten a top 100-on kívül volt fenn a slágerlistán.[15] Július 12-én ismét felkerült a svájci slágerlistára,[20] és elérte legmagasabb helyezését, a 37-et.[20] Három hétig maradt a listán, majd a top 100-on kívül került.[20]
Jackson szólóénekesi és a The Jacksonsszal közös koncertturnéin is előadta a dalt. A Thriller más dalaival együtt előadta az együttes utolsó turnéján, a Victory Tour-on 1984-ben, a koncertek nyitószámaként. Szólóénekesként minden turnéján előadta, az 1987–89 közt zajlott Bad World Tour-on szintén a nyitódal volt. Az 1992 júniusa és 1993 novembere közti Dangerous World Tour-on is előadta, de a turné félbeszakadt Jackson egészségügyi problémái és az ellene felhozott gyermekmolesztálási vádak okozta stressz miatt. Legközelebb – utoljára – 1996 és 1997 közt zajlott utolsó turnéján, a HIStory World Tour-on adta elő a dalt.
2009 márciusában Jackson elkezdett készülni a 2009–2010-re tervezett This Is It koncertsorozatra, ahol szintén előadta volna a dalt.[22] A próbák alatt, mikor előadta a dalt, beleszőtt egy a cappella részletet Speechless című dalából is, ami 2001-ben megjelent Invincible című albumán szerepel. Miután Jackson 2009 júniusában meghalt, a próbákról készült videófelvételek bekerültek a még abban az évben megjelent Michael Jackson’s This Is It című dokumentumfilmbe[23] és annak DVD-változatára, ami 2010-ben jelent meg.[24]
Feldolgozások és szerepe a popkultúrában[szerkesztés]
At her Sticky & Sweet Tour, Madonna and a dancer impersonating Jackson performed a medley of Jackson's music while photos of Jackson throughout his life were shown on a screen behind them.
Jackson nővére, La Toya számos alkalommal előadta a dalt. Fellépése nyitódalként használta 1993-ban a Szopoti Nemzetközi Dalfesztiválon, emellett előadta az 1990-es években a Mitteldeutscher Rundfunk-on, illetve a brit Celebrity Big Brother valóságshow hatodik évadjában 2009.[25]
Rihanna felhasználta a Manu Dibango dalából átvett „mama-se, mama-sa, mama-ku-sa” kántálást 2007-ben megjelent Don’t Stop the Music című dalában.[26][27]
Egy héttel Jackson halála után Madonna ebből a dalból is felhasznált egy részletet egy Jackson dalaiból álló egyvelegben, melyet a Sticky & Sweet turné második felében adott elő Jackson tiszteletére 2009 júliusában.[28] Egy Jackson-imitátor táncos is fellépett a koncerteken a Jacksonra jellemző tánclépések (például a moonwalk) előadásával.[28]
2010 februárjában Whitney Houston előadta a Wanna Be Startin’ Somethin’-t és Jackson The Way You Make Me Feel című dalát a Nothing but Love turnén.[29][30]
Björk koncertjein gyakran beleszövi a dal egy interpolációját saját, I Go Humble című dalának előadásába.
Wanna Be Startin’ Somethin’ 2008[szerkesztés]
Wanna Be Startin’ Somethin’ 2008
kislemez a Thriller 25 albumról
soul, hiphop, R&B, dance, pop
Epic Records, Legacy Recordings
Michael Jackson, Aliaune Thiam, Giorgio Tuinfort
Michael Jackson, Aliaune Thiam, Giorgio Tuinfort
The Girl Is Mine 2008
Wanna Be Startin’ Somethin’ 2008
Mind Is the Magic
Wanna Be Startin’ Somethin’ 2008
A Wanna Be Startin’ Somethin’ 2008 a dal remixe, ami a Thriller megjelenésének 25. évfordulója tiszteletére kiadott Thriller 25 albumon szerepel. A dalban Akon nigériai énekes is közreműködik, aki a remix társszerzője és producere is.[31] A dal az album második kislemezeként jelent meg, és vegyes fogadtatásban részesült a zenekritikusok részéről; úgy érezték, nem múlja felül az eredetit, csak a Thriller 25 album többi remixéhez viszonyítva jó. Ez volt Jackson utolsó kislemeze, ami még életében megjelent.
Stephen Thomas Erlewine, az Allmusic kritikusa szerint a remix borongós zongoraszámmá tette a Wanna Be Startin’ Somethin’-t, és megjegyezte, hogy bár a dal nem kiemelkedő, „még mindig jobb, mint amikor Fergie a Beat It szövegét csipogja vissza Jackson előre felvett szövegének, és még mindig jobb, mint amikor Will.i.am ostoba táncdallá változtatja a The Girl Is Mine-t.”[32] Rob Sheffield, a Rolling Stone munkatársa szerint a dal „tulajdonképpen egész jó”.[33]
A dal számos országban a top 20-ba került a slágerlistán, négy országban a top 10-be.[34] Svédországban a 3., j-Zélandon a 4., Ausztráliában a 8., Franciaországban a 10. helyet érte el.[34] Belgiumban a flamand és a vallon slágerlistán is a 15. helyre került.[34] Olaszországban a 20. helyet érte el.[34] A legalacsonyabb helyezése a 81. volt, ezt az amerikai Billboard Hot 100-on érte el; a pop slágerlista 48., a Pop Hot 100 Airplay lista 47., a Hot Digital Songs 47. és a Hot Canadian Digital Singles slágerlistán a 33. helyet érte el.[35]
A dalhoz videóklip is készült, egy része montázs Jackson korábbi videóklipjeiből és koncertfelvételeiből, más részeiben Akon énekel.
Wanna Be Startin’ Somethin’ (7" edit) – 4:17
Wanna Be Startin’ Somethin’ (instrumental) – 6:30
Wanna Be Startin’ Somethin’ (album version) – 6:02
Rock with You (live with The Jacksons) – 3:58
Wanna Be Startin’ Somethin’ 2008 (Radio Edit) – 3:51
Wanna Be Startin’ Somethin’ 2008 (Johnny Vicious Club – Radio Edit) – 3:36
Wanna Be Startin’ Somethin’ 2008 (Johnny Vicious Full Club Remix) – 9:03
Wanna Be Startin’ Somethin’ (Album version) – 6:03
Wanna Be Startin’ Somethin’ (12" version) – 6:30
Wanna Be Startin’ Somethin’ (Instrumental) – 6:30
Wanna Be Startin’ Somethin’ (7" edit) – 4:17
Wanna Be Startin’ Somethin’ (Brothers in Rhythm House Mix) – 7:40
Wanna Be Startin’ Somethin’ (Tommy D’s Main Mix) – 7:35
Wanna Be Startin’ Somethin’ 2008 – 3:45
Wanna Be Startin’ Somethin’ 2008 (Johnny Vicious Radio Mix) – 3:36
Wanna Be Startin’ Somethin’ 2008 (Johnny Vicious Club Remix) – 9:03
Wanna Be Startin’ Somethin’ 2008 (Johnny Vicious Warehouse Thrilla Dub) – 7:23
Holland Top 40 kislemezlista
USA Billboard Hot 100
USA Billboard R&B/Hip Hop Songs
USA Billboard Hot Digital Songs[36]
Zeneszerző, szövegíró, énekes, háttérénekes, társproducer: Michael Jackson
Szintetizátor: Greg Phillinganes, Michael Boddicker, Bill Wolfer
Ütősök: Paulinho Da Costa
Trombita, szárnykürt: Jerry Hey, Gary Grant
Szaxofon, fuvola: Larry Williams
Háttérénekes: Julia Waters, Maxine Waters, Oren Waters, James Ingram, Bunny Hull, Becky Lopez
Részletet használ fel Manu Dibango 1972-ben megjelent Soul Makossa című dalából
Szerző és producer: Michael Jackson, Aliaune „Akon” Thiam, Giorgio Tuinfort
Énekes: Aliaune „Akon” Thiam (a 2. versszak kivételével)
Háttérvokálok: Michael Jackson (a 2. versszak kivételével, melyet ő énekel)
Keverés: Mark „Evil” Goodchild
↑ Denver and the west > Michael Jackson's musical career: The best-selling and greatest — album of all time?. denverpost. The Denver Post & MediaNews Group. (Hozzáférés: 2011. augusztus 11.)
↑ a b c d [Wanna Be Startin’ Somethin’ az Allmusicon Wanna Be Startin' Somethin]. Allmusic.com. Rovi Corporation. (Hozzáférés: 2010. február 26.)
↑ a b Thriller borítószöveg, Epic Records (1982).
↑ a b c Eric Herderson: Michael Jackson: Thriller. SlantMagazine.com. Slant Magazine, 2003. október 18. (Hozzáférés: 2010. február 27.)
↑ a b Christopher Connelly: Michael Jackson :: Thriller :: Music Review "" Rolling Stone. RollingStone.com. Wenner Media LLC, 1983. január 23. [2008. június 22-i dátummal az eredetiből archiválva]. (Hozzáférés: 2010. február 27.)
↑ a b c d Wanna Be Startin' Somethin'- Michael Jackson Digital Sheet Music (Digital Download). MusicNotes.com. Alfred Publishing Co. Inc. (Hozzáférés: 2010. február 27.)
↑ Stephen Thomas Erlewine: allmusic ((( Thriller > Overview ))). Allmusic.com. Rovi Corporation. [2008. szeptember 6-i dátummal az eredetiből archiválva]. (Hozzáférés: 2010. február 27.)
↑ Robert Christgau: Christgau's Consumer Guide. RobertChristgau.com. Robert Christgau, 1982. december 28. (Hozzáférés: 2010. február 27.)
↑ 26th Grammy Awards - 1984. RockOnTheNet.com. Rock on the Net. (Hozzáférés: 2010. február 27.)
↑ Week of July 2, 1983. Billboard.com. Nielsen Business Media, Inc. (Hozzáférés: 2010. február 27.)
↑ Week of July 16, 1983. Billboard.com. Nielsen Business Media, Inc. (Hozzáférés: 2010. február 27.)
↑ a b c d e [Wanna Be Startin’ Somethin’ az Allmusicon allmusic ((( Thriller > Charts & Awards > Billboard Singles )))]. Allmusic.com. Rovi Corporation. (Hozzáférés: 2010. február 27.)
↑ a b c d e f Wanna Be Startin' Something. ChartStats.com. The Official Charts Company. (Hozzáférés: 2010. február 27.)
↑ a b c d Michael Jackson - Wanna Be Startin' Somethin' (song). Charts.org.nz. Hung Medien. [2011. augusztus 18-i dátummal az eredetiből archiválva]. (Hozzáférés: 2010. február 27.)
↑ a b c d Michael Jackson - Wanna Be Startin' Somethin' (nummer). DutchCharts.nl. Hung Medien. (Hozzáférés: 2010. február 27.)
↑ a b Michael Jackson - Wanna Be Startin' Somethin' (song). ItalianCharts.com. Hung Medien. (Hozzáférés: 2010. február 27.)
↑ a b c Michael Jackson - Wanna Be Startin' Somethin' (song). DanishCharts.com. Hung Medien. (Hozzáférés: 2010. február 27.)
↑ a b c d e f g Michael Jackson - Wanna Be Startin' Somethin' (song). HitParade.ch. Hung Medien. (Hozzáférés: 2010. február 27.)
↑ Ed Christman, Antony Bruno,: Michael Jackson Music Sales Surge Could Last for Months. Billboard.com. Nielsen Business Media, Inc, 2009. július 2. (Hozzáférés: 2010. február 27.)
↑ Michael Jackson's London O2 Arena setlist revealed. NME.com. IPC Media, 2009. március 12. (Hozzáférés: 2010. március 1.)
↑ Scott Kara: Michael Jacksons This Is It. NZHerald.co.nz. APN Holdings NZ Limited, 2009. október 31. (Hozzáférés: 2010. február 27.)
↑ Michael Jackson's This Is It DVD Sony Entertainment (2010).
↑ Martyn McLaughlin: Don't bother with Big Brother, Tommy. News.Scotsman.com. Johnston Press Digital Publishing, 2009. január 6. (Hozzáférés: 2010. február 27.)
↑ Nick Levine: Rihanna: 'Don't Stop The Music'. DigitalSpy.com. Digital Spy Limited, 2007. (Hozzáférés: 2010. február 27.)
↑ Quentin B. Huff: Rihanna: Good Girl Gone Bad. PopMatters.com. PopMatters Media, Inc, 2007. június 26. (Hozzáférés: 2010. február 27.)
↑ a b Jason Rodriquez. „Madonna Salutes Michael Jackson At London's O2 Arena”, MTV, Viacom, 2009. július 5. (Hozzáférés ideje: 2010. március 1.)
↑ The Courier Mail: Whitney Houston struggles through first concert. DailyTelegraph.com. News Limited, 2010. február 23. (Hozzáférés: 2010. február 27.)
↑ Travis Woods: Whitney Houston Stumbles Through Australian Concert. beatCrave.com. uCrave.com, 2010. február 24. [2010. szeptember 22-i dátummal az eredetiből archiválva]. (Hozzáférés: 2010. február 27.)
↑ Thriller 25 borítószöveg. Epic Records (2008).
↑ Stephen Thomas Erlewine: [Wanna Be Startin’ Somethin’ az Allmusicon allmusic ((( Thriller: 25th Anniversary Edition > Review )))]. Allmusic.com. Rovi Corporation. (Hozzáférés: 2010. február 27.)
↑ Rob Shffield: Michael Jackson: Thriller 25 Deluxe Edition. RollingStone.com. Wenner Media LLC, 2008. február 21. (Hozzáférés: 2010. február 27.)
↑ a b c d Michael Jackson - Wanna Be Startin' Somethin' 2008 (chanson). LesCharts.com. Hung Medien. (Hozzáférés: 2010. február 27.)
↑ [Wanna Be Startin’ Somethin’ az Allmusicon allmusic ((( Thriller: 25th Anniversary Edition > Charts & Awards > Billboard Singles )))]. Allmusic.com. Rovi Corporation. (Hozzáférés: 2010. február 27.)
↑ Billboard.com - Michael Jackson breaks Billboard charts. [2009. július 4-i dátummal az eredetiből archiválva]. (Hozzáférés: 2011. október 7.)
Got to Be There
HIStory: Past, Present and Future, Book I
The Best of Michael Jackson
The Essential Michael Jackson
Visionary: The Video Singles
One Day in Your Life
Farewell My Summer Love
Looking Back to Yesterday
Blood on the Dance Floor: HIStory in the Mix
Michael Jackson: The Stripped Mixes
Hello World: The Motown Solo Collection
This Is It (elmaradt)
Dangerous: The Short Films
Video Greatest Hits – HIStory
HIStory on Film, Volume II
Live in Bucharest: The Dangerous Tour
Heal the World Foundation
Michael Jackson: The Immortal World Tour
Living with Michael Jackson
Michael Jackson dalainak listája
Got to Be There
I Wanna Be Where You Are
With a Child’s Heart
Just a Little Bit of You
Ease on Down the Road
Don’t Stop ‘til You Get Enough
She’s Out of My Life
One Day in Your Life
The Girl Is Mine
Wanna Be Startin’ Somethin’
P.Y.T. (Pretty Young Thing)
Farewell My Summer Love
Girl You’re So Together
I Just Can’t Stop Loving You
The Way You Make Me Feel
Man in the Mirror
Another Part of Me
Give In to Me
Will You Be There
You Are Not Alone
They Don’t Care About Us
Blood on the Dance Floor
You Rock My World
(I Like) The Way You Love Me
(I Like) The Way You Love Me
All in Your Name
Don’t Be Messin’ ‘Round
Love Never Felt So Good
A Place with No Name
Slave to the Rhythm
Papa Was a Rollin’ Stone
Don’t Stand Another Chance
Tell Me I’m Not Dreamin’ (Too Good to Be True)
Girls, Girls, Girls (Part 2)
All Eyez on Me
All in Your Name
There Must Be More to Life Than This
Don’t Matter to Me
We Are the World
What More Can I Give/Todo Para Ti
We Are the World: 25 for Haiti
Zeneportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Wanna_Be_Startin’_Somethin’&oldid=25055755”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. június 29., 08:27
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.